***Приложение 7***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**ОПЕРАТИВНА ПРОГРАМА**

**„ИНОВАЦИИ И КОНКУРЕНТОСПОСОБНОСТ” 2014-2020**

BG16RFOP002-2.088 „Адаптиране на дейността на МСП в контекста на COVID-19“

Приоритетна ос 2 „Предприемачество и капацитет за растеж на МСП“

Инвестиционен приоритет 2.2 „Капацитет за растеж на МСП”

**I. Критерии за оценка на административното съответствие и допустимостта на кандидата и проектното предложение:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Източник на проверка** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице, което е официален представляващ на кандидата и е вписан като такъв в ТР и Регистъра на ЮЛНЦ или упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  | *Търговски регистър и регистъра на ЮЛНЦ[[1]](#footnote-2)*  *ИСУН 2020*  *Изрично пълномощно за подаване на проектното предложение (Приложение 6)* |
|  | Изрично пълномощно за подаване на проектното предложение - попълнено по образец (Приложение 6) и прикачено в ИСУН 2020. |  |  |  | *Изрично пълномощно за подаване на проектното предложение (Приложение 6)*  *Търговски регистър и регистъра на ЮЛНЦ* |
|  | Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 1) и прикачена в ИСУН 2020. |  |  |  | *Декларация за обстоятелствата по чл. 3 и чл. 4 от ЗМСП (Приложение 1)* |
|  | Декларация за минимални помощи - попълнена по образец (Приложение 2) и прикачена в ИСУН 2020.  *Приложение 2-1 към Декларацията следва да се представи само от кандидати, които са получавали друга минималната помощ на територията на Република България за период от три бюджетни години (две предходни плюс текущата година).*  *В случаите, когато кандидатът не представи Приложение 2-1, то не се изисква.* |  |  |  | *Декларация за минимални помощи (Приложение 2 и 2-1)* |
|  | Декларация, че кандидатът е запознат с Условията за кандидатстване и Условията за изпълнение – попълнена по образец (Приложение 3) и прикачена в ИСУН 2020.  *Декларацията се попълва и подписва от всички лица, които са официални представляващи на кандидата и са вписани като такива в ТР и Регистъра на ЮЛНЦ, независимо дали се представляват заедно и/или поотделно.* |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 3)* |
|  | Кандидатът е юридическо лице или едноличен търговец, регистриран съгласно Търговския закон или Закона за кооперациите. |  |  |  | *Търговски регистър и регистъра на ЮЛНЦ*  *Формуляр за кандидатстване, т. 1 „Данни за кандидата“* |
|  | Кандидатът има една приключена финансова година (2019 г.) и е извършвал стопанска дейност през нея |  |  |  | *Търговски регистър и регистъра на ЮЛНЦ*  *Служебна проверка от НСИ/Мониторстат относно наличието на активност на предприятието-кандидат* |
|  | Кандидатът е МСП съгласно Закона за малките и средни предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36). |  |  |  | *Декларация за обстоятелствата по чл. 3 и чл. 4 от ЗМСП (Приложение 1)* |
|  | Кандидатите са реализирали нетни приходи от продажби[[2]](#footnote-3) за 2019 г. в зависимост от категорията на предприятието-кандидат, както следва:   * за микро предприятие ≥ 30 000 лева; * за малко предприятие ≥ 200 000 лева; * за средно предприятие ≥ 1 000 000 лева. |  |  |  | *Служебна проверка от НСИ/Мониторстат* |
|  | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на УО и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социално-осигурителни вноски е повече от 1 на сто от сумата на годишния общ оборот за последната приключена финансова година или повече от 50 000 лв.;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ.  н) лицата, които представляват кандидата са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  o) за лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от Закона за обществени поръчки (ЗОП);  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Формуляр за кандидатстване, т. 1 „Данни за кандидата“,*  *Декларация, че кандидатът е запознат с Условията за кандидатстване и Условията за изпълнение (Приложение 3)* |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация, че кандидатът е запознат с Условията за кандидатстване и Условията за изпълнение – (Приложение 3);* |
|  | Кандидатът е заявил подкрепа по проекта по отношение на кода си на основна икономическа дейност |  |  |  | *Формуляр за кандидатстване, т. 1 „Данни за кандидата“, поле „Код на организацията по КИД 2008“, т. 5. „Допълнителна информацията, необходима за оценка на проектното предложение“*  *Служебна проверка от НСИ/Мониторстат* |
|  | Кандидатът не е предприятия, осъществяващо основна икономическа дейност, попадаща в обхвата на Приложение I към Договора за създаване на европейската общност (Приложение 8 към Условията за кандидатстване). |  |  |  | *Формуляр за кандидатстване, т. 1 „Данни за кандидата“, т. 5. „Допълнителна информацията, необходима за оценка на проектното предложение“*  *Приложение I към Договора за създаване на европейската общност (Приложение 8)*  *Служебна проверка от НСИ/Мониторстат*  *КИД 2008 (Приложение 9)* |
|  | Кандидатът не е предприятие, кандидатстващо за финансиране на дейности за преработка и/или маркетинг на горски продукти. |  |  |  | *Формуляр за кандидатстване, т. 1 „Данни за кандидата“, т. 5. „Допълнителна информацията, необходима за оценка на проектното предложение“*  *Служебна проверка от НСИ/Мониторстат*  *КИД 2008 (Приложение 9)*  *Декларация за минимални помощи (Приложение 2)* |
|  | Кандидатът не е предприятие, осъществяващо основна икономическа дейност, която съгласно КИД 2008 (Приложение 9) попада в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:   * 10.1 „Производство и преработка на месо; производство на месни продукти, без готови ястия”; * 10.2. „Преработка и консервиране на риба и други водни животни, без готови ястия”; * 10.3 „Преработка и консервиране на плодове и зеленчуци, без готови ястия”; * 10.4. „Производство на растителни и животински масла и мазнини”; * 10.5. „Производство на мляко и млечни продукти”; * 10.6 „Производство на мелничарски продукти, нишесте и нишестени продукти”; * 10.81. „Производство на захар”; * 10.83 „Преработка на кафе и чай”; * 10.84. „Производство на хранителни подправки и овкусители“; * 10.91 „Производство на готови храни за животни”; * 11.02. „Производство на вина от грозде”; * 11.03. „Производство на други ферментирали напитки”; * 11.06. „Производство на малц”. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ, Мониторстат*  *КИД 2008 (Приложение 9)* |
|  | Кандидатът не е предприятие, осъществяващо основна икономическа дейност, попадаща във финансовия сектор (сектор К „Финансови и застрахователни дейности“ съгласно КИД-2008) или в раздел 92 „Организиране на хазартни игри“ съгласно КИД-2008. |  |  |  | *Формуляр за кандидатстване, т. 1 „Данни за кандидата,*  *Служебна проверка от НСИ, Мониторстат*  *КИД 2008 (Приложение 9)* |
|  | Кандидатът не е предприятия, осъществяващо основна икономическа дейност, свързана с производството, обработката и продажбата на тютюн и тютюневи изделия съгласно чл. 3, ал.3 на Регламент (ЕС) № 1301/2013. |  |  |  | *Формуляр за кандидатстване, т. 1 „Данни за кандидата“, т. 5. „Допълнителна информацията, необходима за оценка на проектното предложение“,*  *Служебна проверка от НСИ, Мониторстат*  *КИД 2008 (Приложение 9)* |
|  | Основната икономическа дейност, за която кандидатът заявява подкрепа не се отнася до някоя от следните области:  а) сектора на рибарството и аквакултурите, уредени с Регламент (ЕС) № 1379/2013;  б) сектора на първично производство на селскостопански продукти;  в) преработка и продажба на селскостопански продукти, в следните случаи:   * когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или * когато помощта е обвързана със задължението да бъде прехвърлена частично или изцяло на първичните производи­тели. |  |  |  | *Формуляр за кандидатстване,*  *т. 1 „Данни за кандидата“,*  *т. 5. „Допълнителна информацията, необходима за оценка на проектното предложение“*  *Служебна проверка от НСИ за 2019 г.*  *Декларация за минимални помощи (Приложение 2)* |
|  | Финансирането по проекта не представлява:  • помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;  • помощ, поставена в зависимост от преференциално използване на национални продукти спрямо вносни такива;  • помощ, която ще се използва за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение. |  |  |  | *Формуляр за кандидатстване, т. 1. „Данни за кандидата“,*  *т. 5. „Допълнителна информацията, необходима за оценка на проектното предложение“,*  *Декларация за минимални помощи (Приложение 2)* |
|  | Проектът е в съответствие с хоризонталните политики, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета:  • Равнопоставеност и недопускане на дискриминация - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация.  • Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. |  |  |  | *Декларация, че кандидатът е запознат с Условията за кандидатстване и Условията за изпълнение - Приложение 3;* |
|  | Общият размер на заявената безвъзмездна помощ е по-висок или равен на:   * 3 000 лева за микро предприятие; * 10 000 лева за малко предприятие; * 25 000 лева за средно предприятие   като посоченият размер представлява поне:   * 10 % от нетните приходи от продажби[[3]](#footnote-4) на кандидата (за микро предприятие); * 5 % от нетните приходи от продажби на кандидата (за малко предприятие); * 2,5 % от нетните приходи от продажби на кандидата (за средно предприятие). |  |  |  | *Формуляр за кандидатстване, т. 4 „Бюджет“*  *Служебна проверка от НСИ за 2019 г.* |

**При несъответствие с изискванията по т. 1– 21 проектното предложение се отхвърля.**

Допълнително следва да се има предвид, че по отношение на документите по т. 1 – 5 е предвидена възможност за изискване, но ако след изискване не бъдат предоставени от кандидата или са представени, но не съгласно изискванията, проектното предложение се отхвърля.

В рамките на настоящата процедура кандидатите могат да подадат само едно проектно предложение. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

**II. Критерии за техническа и финансова оценка**

|  |  |  |
| --- | --- | --- |
| **Критерии** | **Макс. брой точки** | **Източник на проверка** |
| **1. Коефициент на рентабилност на EBITDA за 2019 г.** | **10** | ***Коефициент на рентабилност на EBITDA*** *= [Раздел А, т. I “Приходи от оперативна дейност”, ред „Общо за група I”, код (15000) от приходната част на ОПР за 2019 г.* ***минус*** *(Раздел А, т. I “Разходи за оперативна дейност”, ред „Общо за група I”, код (10000) от разходната част на ОПР за 2019 г.* ***минус*** *„Разходи за амортизация и обезценка на дълготрайни материални и нематериални активи”, код (10410) от разходната част на ОПР за 2019 г.)]* ***делено*** *на ред „Нетни приходи от продажби“ от приходната част на ОПР за 2019 г. (код 15100).* |
| Коефициентът на рентабилност на EBITDA на предприятието е ≥ 0,22 | 10 |  |
| Коефициентът на рентабилност на EBITDA на предприятието е ≥ 0,18 и < 0,22. | 8 |  |
| Коефициентът на рентабилност на EBITDA на предприятието е ≥ 0,14 и < 0,18. | 6 |  |
| Коефициентът на рентабилност на EBITDA на предприятието е ≥ 0,10 и < 0,14 | 4 |  |
| Коефициентът на рентабилност на EBITDA на предприятието е ≥ 0,06 и < 0,10. | 2 |  |
| Претегленият коефициент на рентабилност на EBITDA на предприятието е < 0,06. | 0 |  |
| **2. Коефициент на разходите за данъци спрямо реализираните приходи за 2019 г.** | **10** | ***Коефициент на разходите за данъци спрямо реализираните приходи за 2019 г.*** *= (Отчет за приходите и разходите[[4]](#footnote-5) за 2019 г., ред „Разходи за данъци от печалбата“ (код 14200)* ***плюс*** *ред „Други данъци, алтернативни на корпоративния данък“ (код 14300) от разходната част на ОПР)* ***делено на***  *ред „Общо за група I” (код 15 000) от приходната част на ОПР за 2019 г.*  *Коефициентът се изчислява в проценти.* |
| Коефициентът на разходите за данъци спрямо реализираните приходи е > 3 % | 10 |  |
| Коефициентът на разходите за данъци спрямо реализираните приходи е > 2 % и ≤ 3% | 8 |  |
| Коефициентът на разходите за данъци спрямо реализираните приходи е > 1 % и ≤ 2%. | 6 |  |
| Коефициентът на разходите за данъци спрямо реализираните приходи е > 0,5 % и ≤ 1%. | 4 |  |
| Коефициентът на разходите за данъци спрямо реализираните приходи е > 0% и ≤ 0,5% | 2 |  |
| Коефициентът на разходите за данъци спрямо реализираните приходи е ≤ 0% | 0 |  |
| **3. Наличие на пряка връзка между пандемията COVID-19 и необходимостта от реализиране на планираните дейности.** | **10** | *Формуляр за кандидатстване,*  *т. 5 „Допълнителна информация, необходима за оценка на проектното предложение“* |
| 3.1. Връзка между заявените разходи по проекта и нуждата от реорганизация и адаптиране на работните места и/или промени в бизнес процесите и моделите в контекста на COVID-19 | 7 |  |
| *По отношение на всеки отделен заявен разход е представена ясна и обоснована информация, която да описва нуждата от реорганизация и адаптиране на работните места и/или промени в бизнес процесите и моделите с цел създаване на безопасни и здравословни условия на труд в контекста на COVID-19* | 7 |  |
| *Макар да не е представена ясна и обоснована информация за всеки един отделен разход относно нуждата от реорганизация и адаптиране на работните места и/или промени в бизнес процесите и моделите с цел създаване на безопасни и здравословни условия на труд в контекста на COVID-19, може да бъде изведена такава връзка* | 5 |  |
| *Въз основа на представената информация по отношение само на част от заявените разходи може да бъде изведена нуждата от реорганизация и адаптиране на работните места и/или промени в бизнес процесите и моделите с цел създаване на безопасни и здравословни условия на труд в контекста на COVID-19* | 3 |  |
| *Не е представена информация или въз основа на представената информация не може да бъде изведена връзка по отношение на нито един от заявените разходи с нуждата от реорганизация и адаптиране на работните места и/или промени в бизнес процесите и моделите с цел създаване на безопасни и здравословни условия на труд в контекста на COVID-19* | 0 |  |
| 3.2. Описани са ефектите, които ще се постигнат посредством отпуснатата помощ по процедурата в посока създаване на безопасни и здравословни условия на труд в МСП в контекста на COVID-19. | 3 |  |
| *Критерият е изпълнен* | 3 |  |
| *Критерият не е изпълнен* | 0 |  |
| **В случай че проектното предложение получи „0” точки по критерий 3.1., проектното предложение се отхвърля!** | | |
| ***Максимален брой точки:*** | **30** |  |

**ВАЖНО:** Във връзка с оценката по критерий 3 от критериите за техническа и финансова оценка на кандидатите могат да бъдат изискани допълнителни разяснения и/или информация от кандидатите. В случай че в т. 5 от Формуляра за кандидатстване не е представена обоснована информация за даден вид разход от гледна точка целта на процедурата или въз основа на представената информация не може да бъде изведена такава връзка и/или даден разход не попада сред категориите разходи допустими за финансиране, посоченото ще доведе до намаляване на размера на безвъзмездната финансова помощ (т. 4 от Формуляра за кандидатстване) служебно от Оценителната комисия. За целта Оценителната комисия може да поиска допълнителни разяснения и/или информация, които не може да водят до подобряване качеството на проектното предложение. В случаите, когато Оценителната комисия премахне всички разходи от бюджета на проекта или **проектното предложение получи „0“ точки по подкритерий 3.1.** от критерий 3 **„Наличие на пряка връзка между пандемията COVID-19 и необходимостта от реализиране на планираните дейности“** от критериите за техническа и финансова оценка, проектното предложение се отхвърли**.**

|  |  |  |  |  |
| --- | --- | --- | --- | --- |
| ***№*** | **III. Финансови ограничения и ограничения, произтичащи от Условията за кандидатстване** | **ДА** | **НЕ** | **Н/П** |
|  | Общият размер на заявената безвъзмездна помощ на проекта е по-нисък или равен на:   * 15 000 лева за микро предприятие; * 30 000 лева за малко предприятие; * 75 000 лева за средно предприятие. |  |  |  |
|  | Интензитетът на безвъзмездната финансова помощ е по-нисък или равен на 70 % от общите допустими разходи, заявени от кандидата по проекта. |  |  |  |
|  | След извършените промени в бюджета на проекта (ако такива са налице) общият размер на заявената безвъзмездна помощ е по-нисък или равен на:   * 10 % от нетните приходи от продажби на кандидата (за микро предприятие); * 5 % от нетните приходи от продажби на кандидата (за малко предприятие); * 2,5 % от нетните приходи от продажби на кандидата (за средно предприятие). |  |  |  |
|  | Максималният размер на помощта по режим de minimis за едно и също предприятие[[5]](#footnote-6), заедно с другите получени минимални помощи от страна на кандидата, не надхвърля левовата равностойност на 200 000 евро за период от три бюджетни години |  |  |  |
|  | Остатъкът от общите допустими разходи по проекта е съфинансиран чрез собствени средства на кандидата или със средства от външни източници, които изключват всякаква публична подкрепа. |  |  |  |

**Проектните предложения, получили минимум 12 точки на етап „Техническа и финансова оценка”,** се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на бюджета по процедурата, наличен за съответната категория и група.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности, както и на нарушаване на принципите по чл. 29, ал. 1, т. 1 и 2 от ЗУСЕСИФ.

В случай че по време на оценката се установи надвишаване на общия размер на заявената безвъзмездна помощ над определения в Условията за кандидатстване максимален праг в съответствие с т. 1, т. 2, т. 3 и т. 4 от разделIII. „Финансови ограничения и ограничения, произтичащи от Условията за кандидатстване“, Оценителната комисия служебно го намалява до максимално допустимия размер. Праговете на помощта по т. 4 се проверяват чрез Декларацията за минимални помощи (Приложение 2) като кандидатите носят отговорност за декларираните данни. Проверка по същество на праговете, заложени в т. 4, ще бъде правена на етап договаряне. В случай че след извършената корекция размерът на заявената помощ е по-малък от минималния размер на помощта по процедурата, проектното предложение се отхвърля.

Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.

В случай че дадено проектно предложение получи „0“ точки по подкритерий 3.1., проектното предложение се отхвърля.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по критерий 1. В случай че проектните предложения имат равен брой точки и по този критерий, същите ще бъдат класирани съобразно получения брой точки по критерий 2.В случай че проектните предложения имат равен брой точки и по този раздел, същите ще бъдат класирани съобразно получения брой точки по критерий 3.

В случай че има равенство по всички гореизброени показатели, проектните предложения ще бъдат класирани по реда на подаването на проектните предложения в ИСУН 2020. За постигане на достатъчна прецизност и ефективност при оценяване на кандидатите по процедурата при изчисляване на стойностите и показателите по критериите на етап техническа и финансова оценка закръглението ще се извършва до четвъртия знак след десетичната запетая. По отношение на определяне на четвъртия знак след десетичната запетая ще се прилага математическото правило за закръгление, като в случай че петият знак на получената стойност е ≥ 5, четвъртият знак ще се закръглява към по-голямата от него цифра.

Проектните предложения се класират в низходящ ред съобразно получената оценка като се изготвят отделни списъци за класиране в зависимост от категорията и групата, в рамките на която осъществява основната си икономическа дейност предприятието-кандидат.

За финансиране се предлагат всички или част от проектите по реда на класирането до покриване на размера на бюджета за съответната категория и сектор съгласно КИД-2008, определени в т. 8 от Условията за кандидатстване. В случай че бюджетът по някоя от групите/категориите не бъде усвоен, Управляващият орган си запазва правото да пренасочи свободния ресурс към онези групи/категории, за които не достига наличното финансиране.

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-2)
2. Раздел А „Приходи”, т. I „Приходи от оперативна дейност”, ред „Нетни приходи от продажби”, код 15 100, от приходната част на Отчета за приходите и разходите за 2019 г., част от ГОД, подаван към НСИ. [↑](#footnote-ref-3)
3. Съгласно посоченото в Годишния отчет за дейността за 2019 г., подаван към НСИ (Раздел А „Приходи”, т. I „Приходи от оперативна дейност”, ред „Нетни приходи от продажби”, код 15 100, от приходната част на Отчета за приходите и разходите). [↑](#footnote-ref-4)
4. *Служебна проверка от НСИ/Мониторстат* [↑](#footnote-ref-5)
5. По смисъла на чл. 2, пар. 2 от Регламент (ЕС) № 1407/2013 на Комисията. [↑](#footnote-ref-6)